A szovjet bajnokságon 1985-ben elért eredményével jogot szerzett arra, hogy az 1987-es sakkvilágbajnokság versenysorozatában elinduljon az 1985-ös világbajnoki zónaközi versenyen. A versenyen holtversenyben a 4–5. helyen végzett, majd a rájátszás során 3,5–2,5-re legyőzte Viktor Gavrikovot, ezzel ő lett a negyedik továbbjutó a világbajnokjelöltek versenyére. Az 1985-ben Montpellierben rendezett 16 fős körmérkőzéses világbajnokjelölti versenyen holtversenyben Vaszilij Szmiszlovval a 8–9. helyen végzett, maga mögé utasítva olyan neveket, mint Nigel Short, Portisch Lajos, Viktor Korcsnoj és Ribli Zoltán.